OzLabs/hebrew-wiki-articles huggingface dataset:
קמעות שומרוניים

קמעות שומרוניים עתיקים עשויים על פי רוב מברונזה ונושאים כתובות בכתב שומרוני. ידועים כיום קרוב לשלושים קמעות הנושאים כתב שומרוני עתיק.

הטיפוסים הרווחים של קמעות הם בעלי צורת עלה ברונזה משוטח שגודלו סביב 25 על 35 מ"מ, עם טבעת נשיאה בראשו, והוא נושא 6–8 שורות כתב חקוק במתכת בכל אחד מצדדיו. טיפוס נפוץ אחר היא טבעת ברונזה בעלת מתאר מתומן (ולא עגול כמקובל). על צלעות הטבעת שורות כתב, על פי רוב שתי שורות לצלע. כן התגלו קמעות בצורת צמיד מתכת, ויש גם אבן המטיט הנושאת כתובת, שנועדה לשיבוץ בתליון או טבעת.

הכתב על הקמעות הוא הכתב השומרוני, שהתפתח מכתב עברי עתיק. הכתובות נושאות על פי רוב פסוקים מקראיים. רפרטואר הנוסחאות הוא מצומצם למדי. שם אלוהים המלא 'יהוה' (השם המפורש) היא המילה הנפוצה ביותר. היא מופיעה גם בנוסח משובש 'יההה'. קיימות כתובות באותיות שומרוניות אך האותיות אינן מצטרפות לנוסח קוהרנטי.

==הנוסחים המקובלים בקמעות שומרוניים==
* (לפי שמות טו, ג)
* (שמות טו, ג, לפי נוסח שומרון)
* (שמות טו, ג, קיימים גם הנוסחים המשובשים יהוה שמד; יהוה שמה)
* (במדבר י, לה, קיים גם הנוסח המשובש עהמה יהוה)
* 
* 
* 
* 
* 
* 
* 
* .

הקמעות מצביעים אפוא על אמונה בייחוד הבורא (ה' אחד, אין כאל ישרון, ה' אחד). לחלק מן הקמעות יש אופי פרופילקטי ממשי: ה' רפאך. קמעות אחדים מצביעים על עוצמתו של הבורא (קומה ה'; ה' נצח; ה' גיבור). שני פסוקים המופיעים יחד (ויעש את הכיור וכו' ואשר נראה עין בעין וכו') עדיין לא זכו במחקר להסבר על הבחירה בהם לקמעות.

==מוצאם ותאריכם של הקמעות==
הקמעות התגלו במקומות אחדים: דמשק (סוריה), אזור שכם (שלושה פריטים), קורינתוס (יוון), קיסריה (שלושה פריטים), תל אביב (רחוב הגולן; תל ברוך), חורבת כוסיה (מערב השומרון), צור, עין השופט, נהריה (גבעת קצנלסון), אפולוניה, ג'נין, עמק גלילות (שני פריטים). יש לשער שמפת תפוצת הקמעות מצביעה על יישובים שומרוניים. בישראל הקמעות מצביעים על יישובים שומרוניים באזור עמק גלילות, תל אביב ונהריה. הקמעות שהתגלו בחפירות ארכאולוגיות (מתל אביב, גלילות, נהריה, צור וקורינתוס), ולפיכך ניתן לתארכם לתקופות הרומית המאוחרת והביזנטית.

==לקריאה נוספת==
* רוני רייך, "קמעות שומרוניים מן התקופה הרומית המאוחרת והביזנטית", בתוך: אפרים שטרן וחנן אשל, ספר השומרונים, ירושלים: יד יצחק בן-צבי, 2002, עמ' 309-289.

שומרוני
קטגוריה:שומרונים
קטגוריה:על-טבעי
קטגוריה:קמעות
רחוב הרצל (נתניה)

רחוב הרצל הוא הרחוב המסחרי הראשי בעיר נתניה, והוא קרוי על שמו של בנימין זאב הרצל. הרחוב הוא הרחוב ההיסטורי המרכזי של נתניה, שהוקמה בשנת 1929, ונחשב לאחד הרחובות הראשונים שהוקמו בעיר.

== מבנה ==
הרחוב מחולק לשני חלקים: החלק המזרחי שפתוח לתנועת כלי רכב ובו שוכנים בית משפט השלום וקניון השרון, ולאורכו בעיקר חנויות בגדים, בנקים, חנויות נעליים ופיצוציות. החלק המערבי המשמש כמדרחוב ומוביל אל כיכר העצמאות, אחת הכיכרות המרכזיות של העיר, ואל החוף. באזור זה מצויות בעיקר מסעדות. בין שני חלקי הרחוב מפרידה כיכר ציון. באזור זה שכנה התחנה המרכזית הראשונה של העיר, וסביב לכיכר נצבים המבנים הראשונים של העיר.שנות ה-40. ברקע נראה הים]]במהלך האינתיפאדה השנייה אירעו שלושה פיגועי התאבדות ברחוב, כולם בכניסה לקניון השרון. בתקופת כהונתו של ראש העיר יואל אלראי היה רחוב הרצל סגור לתנועה בסופי שבוע החל מכיכר ציון ועד רחוב דיזנגוף (סמוך למדרחוב הרצל - החלק הסגור לתנועה). הכביש נסגר כדי לאפשר תנועה חופשית של הולכי רגל באזור הקניות. מאז הקמת קניון השרון, קניון הדרים ומרכזי הקניות באזור התעשייה החדש נדדו אליהם הקונים, ובלחץ הסוחרים החליט ראש העיר צבי פולג לפתוח את הכביש לתנועה, על מנת לאפשר גישה קלה ומקומות חניה. בחג הפורים מתקיימת בו העדלאידע המסורתית של העיר נתניה.

ב-2011 התרחש פיצוץ גז בבניין ברחוב, ליד כיכר העצמאות.

רחוב הרצל מהווה את המשכו של כביש 57 מקניון השרון ועד כיכר העצמאות.

== גלריה ==
<gallery widths="150px" heights="150px" perrow="4">
קובץ:Natanjap014.jpg|מבט מגשר הולכי הרגל שליד קניון השרון לכיוון מחלף נתניה
קובץ:Natanjap021.jpg|כיכר ציון
קובץ:Natanjap040.jpg|מדרחוב הרצל
קובץ:Natanjap022.jpg|מראה ברחוב
קובץ:נתניה רחוב הרצל.jpg|רחוב הרצל, ברקע פרגולות שהוצבו ברחוב
</gallery>

==קישורים חיצוניים==

* [http://www.youtube.com/watch?v=NseVzasGshc תוכנית "הרחובות שלנו" - על רחוב הרצל בנתניה]
* - טיול וידאו לאורך כל רחוב הרצל, נתניה, מאי 2020

קטגוריה:נתניה: תחבורה
האצטדיון העירוני (טולוז)

האצטדיון העירוני (בצרפתית: Stadium Municipal) בטולוז הוא אצטדיון רב-תכליתי המכיל 33,150 מושבים, השביעי בגודלו בצרפת. האצטדיון ממוקם באי ראמייה, סמוך למרכז העיר טולוז, ומשמש כיום בעיקר למשחקי כדורגל של טולוז ומשחקים מרכזיים של קבוצת הרוגבי המקומית, סטאד טולוזיין, במסגרת הליגה המקומית או הגביע האירופי. לעיתים מארח האצטדיון גם משחקי רוגבי בינלאומיים של נבחרת צרפת.

האצטדיון הוקם בשנת 1937, לקראת מונדיאל 1938 שנערך בצרפת, ועבר שני שיפוצים נרחבים – בשנים 1949 ו-1997. האצטדיון שימש גם במהלך מונדיאל 1998 ואליפות העולם ברוגבי בשנת 2007, וכן אירח מספר מופעי מוזיקה, בהם הופעה של דייוויד בואי ב-1987 ומייקל ג'קסון ב-1992.

האצטדיון אירח חלק ממשחקי יורו 2016. לקראת הטורניר עבר האצטדיון שיפוץ במטרה להתאים אותו לדרישות אופ"א לאירוח משחקים בטורניר.

== קישורים חיצוניים ==

* 
* [https://web.archive.org/web/20160502111237/http://www.worldofstadiums.com/europe/france/stadium-municipal/ האצטדיון העירוני] באתר World of Stadiums

קטגוריה:אצטדיוני כדורגל בצרפת
קטגוריה:טולוז: ספורט
קטגוריה:מידי פירנה: מבנים
קטגוריה:מידי פירנה: ספורט
קטגוריה:אצטדיוני רוגבי
קטגוריה:טולוז (כדורגל)
קטגוריה:אצטדיוני מונדיאל 1998
קטגוריה:1937 בצרפת
קטגוריה:טולוז: מבנים
אצטדיון סלה

אצטדיון סלה (נקרא גם אצטדיון עירוני אשקלון) הוא אצטדיון כדורגל הממוקם באשקלון, ומשמש כמגרשן הביתי של קבוצות עירוני אשקלון ומכבי אשקלון. האצטדיון מכיל כיום 5,250 מקומות ישיבה מאושרים לשימוש: 3,100 מהם ביציע המרכזי, 2,000 ביציע הדרומי ו-150 ביציע הכבוד. היציע הצפוני מוערך בכ-2,500 מקומות ישיבה שאינם בשימוש.

בעונת 2001/2002 ערכה קבוצת מכבי קריית גת את משחקיה הביתיים באצטדיון, היות שאצטדיונה הביתי לא עמד בקריטריונים של ליגת העל.

ב-14 בנובמבר 2008, נפלה רקטת גראד שנורתה מרצועת עזה באצטדיון באזור אחת הרחבות.

בדצמבר 2020, הוחלט על ידי עיריית אשקלון להעתיק בעתיד את האצטדיון לצפון מזרח העיר ולבנות במקומו פארק ירוק לצד רובע מגורים "לב העיר" שנועד לכלול מגדלי מגורים לצד בנייה מרקמית נמוכה יותר עם 1,170 דירות.

==קישורים חיצוניים==

==הערות שוליים==

קטגוריה:אשקלון: אצטדיונים ומתקני ספורט
סלה, אצטדיון
קטגוריה:הפועל אשקלון
קרלוס סלסידו

קרלוס ארנולדו סלסידו פלוראס (בספרדית: Carlos Arnoldo Salcido Flores) הוא כדורגלן עבר מקסיקני ששיחק בעמדות הבלם והמגן השמאלי. במשך עשור ערך 124 הופעות במדי נבחרת מקסיקו.

==ביוגרפיה==

=== קריירה ===
סלסידו החל את קריירת הבוגרים שלו בגיל 21 בקבוצה הבוגרת של גוודלחרה בעונת . בקיץ עזב סלסידו לפ.ס.ו. איינדהובן ההולנדית, לאחר שהעדיף אותה על פני ארסנל האנגלית. ב-18 בנובמבר 2006 כבש סלסידו את שער הבכורה שלו באיינדהובן בניצחון 0-4 על אקסלסיור רוטרדם. בעונת סייע לקבוצה לנצח את ארסנל בשמינית גמר ליגת האלופות, אך ברבע הגמר לא הצליחה הקבוצה לנצח את ליברפול. בעונה הבאה הגיע עם פ.ס.וו. איינדהובן לרבע גמר גביע אופ"א.

עם פ.ס.וו. איינדהובן זכה פעמיים באליפות הולנד (2006/07, 2007/08). בקיץ 2010 עבר סלסידו לפולהאם מהפרמייר ליג תמורת 1.6 מיליון פאונד. לאחר שלא קיבל מספיק הזדמנויות בקבוצה, הושאל סלסידו לטיגרס בקיץ 2011, ובתום העונה אף חתם בקבוצה. בהמשך הוא שיחק במקסיקו בקבוצת גוודלחרה עד עונת 2017/18. לאחר מכן לא נרשמו לו הופעות במשחקים רשמיים<ref></ref>. 

===נבחרת לאומית===
בשנת 2004 זומן סלסידו לראשונה לסגל הנבחרת הבוגרת של מקסיקו. ב-2005 זימן מאמן הנבחרת ריקרדו לה וולפה את סלסידו לסגל הנבחרת לקראת גביע הקונפדרציות 2005. סלסידו עזר לנבחרת להגיע עד למקום הרביעי כאשר כיכב בכל המשחקים. סלסידו שיחק בנבחרת גם בגביע הזהב 2005, מונדיאל 2006, גביע הזהב 2007, מונדיאל 2010 ומונדיאל 2014. את שער הבכורה בנבחרת הבקיע מול בחצי הגמר. לאחר מונדיאל 2014 פרש סלסידו מהנבחרת עם 124 הופעות במדי הנבחרת ו-10 שערים.

==קישורים חיצוניים ==

== הערות שוליים ==

קטגוריה:כדורגלנים מקסיקנים
קטגוריה:בלמי כדורגל מקסיקנים
קטגוריה:מגני כדורגל מקסיקנים
קטגוריה:כדורגלני גוודלחרה
קטגוריה:כדורגלני פ.ס.וו. איינדהובן
קטגוריה:כדורגלני פולהאם
קטגוריה:כדורגלני טיגרס
קטגוריה:כדורגלני וראקרוס
קטגוריה:כדורגלני נבחרת מקסיקו
קטגוריה:אלופים אולימפיים מקסיקנים: כדורגל
קטגוריה:כדורגלני גביע הקונפדרציות 2005
קטגוריה:כדורגלני גביע הזהב 2005
קטגוריה:כדורגלני מונדיאל 2006
קטגוריה:כדורגלני גביע הזהב 2007
קטגוריה:כדורגלני מונדיאל 2010
קטגוריה:כדורגלני גביע הזהב 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:ספורטאים מקסיקנים באנגליה
קטגוריה:מקסיקנים שנולדו ב-1980
אצטדיון בולארט-דלליס

אצטדיון בולארט-דלליס הוא אצטדיון כדורגל בעיר לאנס, צרפת. האצטדיון מכיל 38,233 מושבים, יותר ממספר התושבים בעיר, ומשמש כמגרשה הביתי של קבוצת הכדורגל המקומית לאנס. בניית האצטדיון החלה בשנת 1931, במימון חברת המכרות של לאנס, שמנהלה המסחרי ביקש לקדם את הספורט בעיר, אך הוא נפטר זמן קצר לפני פתיחת האצטדיון ב-1932.

האצטדיון מחולק לארבעה יציעים נפרדים, כאשר כל יציע מוקדש לאישיות מההיסטוריה של המועדון:
* יציע אנרי טראנן - על שם שוער ששיחק בקבוצה המקומית במשך 18 שנים והיה מנהלה הספורטיבי של הקבוצה בשנים 1952–1956.
* יציע טוני מארק - על שם שחקן עבר ומאמן, ששיחק גם עבור נבחרת צרפת בשנות החמישים.
* יציע אלי דלאקור - על שם נשיא מועדון האוהדים לשעבר.
* יציע מקס לפאניו - על שם הנשיא לשעבר של פרובינציית ארטואה.

האצטדיון שימש בעבר לאירוח משחקים במסגרת יורו 1984, מונדיאל 1998, יורו 2016, ואליפויות העולם ברוגבי בשנים 1999 ו-2007. לקראת משחקי יורו 2016 עבר האצטדיון שיפוץ כללי על מנת להתאים אותו לדרישות אופ"א לאירוח משחקים בטורניר.

== קישורים חיצוניים ==

* 
* [https://web.archive.org/web/20110209090325/http://www.rclens.fr/site/stade_presentation/index.php#ancreContenuאצטדיון בולארט-דלליס] באתר הרשמי של קבוצת לאנס

קטגוריה:אצטדיוני כדורגל בצרפת
קטגוריה:נור-פה דה קאלה: מבנים
קטגוריה:נור-פה דה קאלה: ספורט
קטגוריה:אצטדיוני מונדיאל 1998
קטגוריה:לאנס (כדורגל)
קטגוריה:לאנס: ספורט
קרסניה קריליה סמרה

קרסניה קריליה סמארה (ברוסית: Баскетбольный клуб Красные Крылья Самара, בתרגום חופשי: "מועדון הכדורסל הכנפיים האדומות סמרה") היא קבוצת כדורסל מקצוענית רוסית מהעיר סמרה שהייתה קיימת בשנים 2009–2015 ושיחקה בליגה העל הרוסית, ביורוצ'לנג' ובליגת VTB.
==היסטוריה==
הקבוצה הוקמה ב-2009 על ידי ממשלת מחוז סמרה שביקשה לשמר את מסורת הכדורסל המקומית בליגת הכדורסל הבכירה לאחר קריסת מועדון צסק"א סמרה. נשיא המועדון היה ולדיסלב קאפוסטין, שר התעשייה, האנרגיה והטכנולוגיה של מחוז סמרה.

הקבוצה החלה להשתתף בעונת 2009/2010 בליגה הרוסית כמחליפה לצסק"א סמרה שהכריזה על פשיטת רגל והורדה מהליגה. בעונת הבכורה שלה, הקבוצה סיימה במקום השמיני מתוך תשעה. אך הישג השיא שלה בשנת 2010 היה ההעפלה לגמר היורוצ'לנג'.

בעונת 2010/11 הקבוצה סיימה במקום הששי בליגה אך כשלה בשלבי ההכרעה.

בעונת 2011/12, הקבוצה הצליחה להעפיל לליגת VTB וזכתה בגביע הרוסי לאחר ניצחון בגמר מול קבוצת ספרטק פרימוריה בתוצאה 62-84. עונה לאחר מכן (2012/13) זכתה שוב בגביע, הפעם לאחר שגברה על ספרטק סנקט פטרבורג, שהייתה הפייבוריטית לזכייה בתואר, בתוצאה 80:86 בגמר שנערך בעיר ולדיווסטוק.

הקבוצה זכתה בתואר אירופי ראשון בתולדותיה משגברה על פינאר קרשיאקה בגמר היורוצ'לנג' 2013, בתוצאה 77:76.

בעונת 2013/14 הקבוצה העפילה עד שלב רבע גמר היורוצ'לנג' אך כשלה בתחרויות הארציות. ביוני 2015 התברר שהקבוצה לא תוכל להתמודד בליגה הבכירה במדינה בשל העדר באולם ביתי ובו לפחות 3,000 מושבים. הקבוצה הודחה מליגת VTB וחדלה להתחרות בליגה הבכירה במדינה.

{|align="center"
 |-valign="top"
 |גביע רוסיה בכדורסל 2011/12
 |גביע יורוצ'לנג' 2012/13
 |גביע רוסיה 2012/13
 |}

==תארים והישגים==
*הגביע הרוסי:
** זכייה (2): 2012, 2013
*יורוצ'לנג
** זכייה (1): 2013
** גמר: 2010

==ראו גם==
*צסק"א סמרה (כדורסל)

==קישורים חיצוניים==

* 
* [http://www.fibaeurope.com/cid_KNce8jInH7Qj1EsyH5rjn2.teamID_3123.compID_BYg5Rb55Jw-G5I3MZ6JB01.season_2010.roundID_7065.html דף הקבוצה באתר פיב"א]

==הערות שוליים==

קטגוריה:קבוצות כדורסל רוסיות שהתפרקו
קטגוריה:סמרה: ספורט
טאבריה סימפרופול

מועדון הכדורגל טאבריה סימפרופול (ברוסית: Таврия Симферополь; באוקראינית: Таврія Сімферополь) הוא מועדון כדורגל אוקראיני מקצועני שהוקם ב-1958. ב-1962 נקרא "אוונגרד" ולאחר סיפוח חצי האי קרים לרוסיה המועדון פורק. בשנת 2016 הקבוצה הוקמה מחדש בעיר בריסלאב שבמחוז חרסון. בעקבות הפלישה הרוסית לאוקראינה וכיבוש מחוז חרסון, הקבוצה פורקה במרץ 2022.

טאבריה הייתה אלופת אוקראינה הראשונה והקבוצה הראשונה מאוקראינה העצמאית שהתמודדה בליגת האלופות. העפילה לגמר הגביע האוקראיני ב-1994 וזכתה בגביע האוקראיני בעונת 2009/2010. עד לסיפוח קרים מגרש הבית היה אצטדיון לוקומוטיב בסימפרופול, בן 19,979 מושבים.
==היסטוריה==
הקבוצה הוקמה בשנת 1958 על בסיס קבוצת בורובסטניק, ב-1962 הפכה לאוונגרד ומאז 1963 שם הקבוצה הוא טאבריה סימפרופול. משחק הבכורה של המועדון נערך ב-20 באפריל 1958 מול חימיק יארוסלבל הרוסית במשחק שהסתיים בשוויון מאופס.

ב-1973 הקבוצה זכתה באליפות הליגה הסובייטית השנייה והעפילה לליגה הראשונה, ליגת המשנה הסובייטית. ב-1980 הקבוצה העפילה לליגה הבכירה וב-1981 סיימה במקום ה-17, כשמתחתיה פחטאקור טשקנט האוזבקית והיא נשרה לליגת המשנה. בעונת 1986/1987 העפילה לחצי גמר הגביע הסובייטי והפסידה לדינמו מינסק, בתוצאה 2:0. ב-8 בנובמבר 1991 בעיר יקטרינבורג, הקבוצה שיחקה את משחקה האחרון במסגרת האליפות הסובייטית כאשר הפסידה 6:2 לאוראלמאש סברדלובסק המקומית.

ב-1992 טאבריה הפכה לאלופה האוקראינית הראשונה כשניצחה במשחק הגמר בלבוב 1:0 את דינמו קייב, אנאטולי זיאייב היה מאמן הקבוצה דאז. אז הקבוצה קיבלה את זכותה להשתתף במוקדמות ליגת האלופות. היא גברה על שלבורן הצרפתית (0:0, 2:1) ובסיבוב הראשון הפסידה לאלופה השווייצרית, סיון (4:1, 3:1) והודחה מהמוקדמות.

בעונת 1994/1993 הקבוצה הפסידה בגמר הגביע האוקראיני לצ'רנומורץ אודסה בדו-קרב פנדלים, 3:5. בעונת 2010/2009 טאבריה סימפרופול גברה על מטאלורג דונצק בגמר הגביע האוקראיני וזכתה בגביע לראשונה בתולדותיה. ב-2010 הקבוצה התמודדה בסופר קאפ האוקראיני מול האלופה שחטאר דונצק והפסידה 7:1.

בעונת 2013/2014 נשרה הקבוצה מליגת העל, לאחר שסיימה את העונה במקום לפני האחרון ועקב המתיחות בחצי האי קרים הקבוצה פורקה. באוגוסט 2016 הקבוצה הוקמה מחדש ועברה לעיר בריסלאב במחוז חרסון שבאוקראינהואירחה את משחקיה באצטדיון מאשינוסטרויטל בעיר. החל מאוגוסט 2020 נערכו משחקיה של טאבריה באיצטדיאון מריאנובסקי, גם הוא במחוז חרסון. הקבוצה שיחקה בליגה האוקראינית השנייה, עד מרץ 2022 כאשר מחוז חרסון נכבש על ידי רוסיה במהלך פלישתה למדינה והקבוצה הודיעה על פירוק.

==הישגים==
*אליפות אוקראינה: 1992
*הגביע האוקראיני: 2010
**גמר: 1994
**חצי גמר: 1995, 2007

==ראו גם==
*ט.ס.ק. טאבריה, קבוצה רוסית שהוקמה בעיר סימפרופול כמייצגת במקום קבוצת טאבריה

==קישורים חיצוניים==

* 

==הערות שוליים==

קטגוריה:קרים: קבוצות כדורגל
ט
קטגוריה:קבוצות כדורגל שהוקמו ב-1958
קטגוריה:קבוצות כדורגל שזכו באליפות אוקראינה
קטגוריה:קבוצות כדורגל ששיחקו בליגה הבכירה באוקראינה
קטגוריה:קבוצות כדורגל ששיחקו בליגה הבכירה בברית המועצות
חואנה הראשונה, מלכת קסטיליה

חואנה הראשונה (ספרדית: Juana I, כונתה לעיתים חואנה המשוגעת, Juana la Loca; 6 בנובמבר 1479 – 12 באפריל 1555), הייתה מלכת קסטיליה ואראגון.

==ביוגרפיה==
חואנה נולדה ב-6 בנובמבר 1479 בטולדו, לפרננדו השני, מלך אראגון ולאיזבלה הראשונה, מלכת קסטיליה, והייתה האחות הבוגרת של קתרין מאראגון. חואנה התחנכה יחד עם אחיותיה איזבלה, מריה וקתרין, ולמדה משפט אזרחי, גנאלוגיה, דקדוק, היסטוריה, שפות, מתמטיקה, פילוסופיה, קריאה, איות וכתיבה. חואנה הצטיינה בריקודים, ציור, כישורי רכיבה, נימוסים טובים, מוזיקה, רקמה ותפירה, ושלטה בלטינית, צרפתית, קסטיליאנית, לאונית, קטלאנית וגליסית-פורטוגזית.

בשנת 1496 התארסה חואנה עם פיליפ היפה, בנם של מקסימיליאן הראשון, קיסר האימפריה הרומית הקדושה ומארי, דוכסית בורגונדיה, וב-20 באוקטובר אותה שנה נערך טקס הנישואים בלייר בבלגיה של ימינו.

בשנת 1497 מת אחיה חואן, נסיך אסטוריאס, ובשנת 1498 מתה אחותה איזבלה מאראגון, מלכת פורטוגל. בשנת 1500 מת גם בנה של איזבלה - מיגל דה פאש, נסיך פורטוגל, ובעקבות כך הפכה חואנה לנסיכת אסטוריאס.

בשנת 1504 מתה אמה איזבלה הראשונה, מלכת קסטיליה, וחואנה ירשה את ממלכת קסטיליה. אולם, חואנה שהתה באותו זמן בארצות השפלה, שנשלטו בידי בעלה, פיליפ "היפה", ובזמן העדרה שימש אביה פרננדו השני, מלך אראגון כשליט במקומה. פרננדו שאף להותיר בידיו את השלטון על קסטיליה לצמיתות, אך האצולה הקסטיליאנית סירבה לכך והמליכה על עצמה את בעלה של חואנה כפליפה הראשון, מלך קסטיליה. לאחר מותו של פיליפ בשנת 1506, כשחואנה במצב נפשי לא יציב ובנם המשותף, קרלוס מגנט, עודו בן שש בלבד, שב פרננדו לשלוט בקסטיליה בסיועו של ראש השרים, הקרדינל פרנסיסקו חימנז דה סיסנרוס.

ב-26 בינואר 1516 מת אביה פרננדו השני, מלך אראגון, וחואנה ירשה גם את כתר אראגון. האיחוד בין שתי הממלכות היה הפעם הראשונה ששליט אחד שלט על כמעט כל שטחי ספרד של ימינו. בשנת 1517 כלא אותה בנה קרלוס הראשון, מלך ספרד במנזר בטורדסיאס, ושם היא מתה ב-12 באפריל 1555.

==משפחתה==
ב-20 באוקטובר 1496 התחתנה חואנה עם פליפה הראשון, מלך קסטיליה, ממנו נולדו לה 
* לאונור מאוסטריה (1498–1558), התחתנה עם מנואל הראשון, מלך פורטוגל, ולאחריו התחתנה עם פרנסואה הראשון, מלך צרפת.
* קרל החמישי, קיסר האימפריה הרומית הקדושה (1500–1558).
* איזבלה מאוסטריה (1501–1526), התחתנה עם כריסטיאן השני, מלך דנמרק.
* פרדיננד הראשון, קיסר האימפריה הרומית הקדושה (1503–1564).
* מריה מהונגריה (1505–1558), התחתנה עם לאיוש השני, מלך בוהמיה והונגריה.
* קתרינה מאוסטריה (1507–1578), התחתנה עם ז'ואאו השלישי, מלך פורטוגל.

== הכינוי "משוגעת" ==
היסטוריונים מאמינים כיום כי בעוד שחואנה סבלה ללא ספק מבעיות נפשיות והסימפטומים המתוארים בספרות ההיסטורית תואמים סממנים של מחלת הסכיזופרניה ושל דיכאון קליני, חלק ניכר מבעיותיה הוחרפו בשל מאבקי השליטה שלה מול אביה, בעלה ובנה - שהצליחו, באמצעות אשפוזה בכפייה ותיוגה כ"משוגעת", לשלול ממנה סמכויות אשר הגיעו לה על-פי חוק. מצבה הנפשי תואר כמדורדר במיוחד לאחר אשפוזה בכפייה (ולמעשה כליאתה בבידוד, בלי שנפש חיה דיברה איתה) במנזר סנטה קלרה בטורדסיאס.

==אילן יוחסין==

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מלכי ספרד
קטגוריה:פוליטיקאיות ספרדיות
קטגוריה:מתמודדים עם מגבלה נפשית
קטגוריה:נשים ספרדיות במאה ה-16
קטגוריה:מלכות המאה ה-15
קטגוריה:מלכות המאה ה-16
קטגוריה:ילידי 1479
קטגוריה:נפטרים ב-1555
תת-משקל

המונח תת-משקל מתייחס למצב בו משקלו של אדם נחשב מתחת למשקל בריא. הגדרת המונח מסתמכת על מדד מסת גוף (בראשי תיבות מאנגלית: BMI). אדם שה-BMI שלו מתחת ל-18.5 מוגדר כסובל מתת-משקל. הגדרה רפואית זו יכולה להיות שונה משימושים אחרים של המונח, כמו למשל אלו המבוססים על משיכה גופנית.

==סיבות==
הסיבה הנפוצה ביותר לתת-משקל היא בדרך כלל מתת-תזונה הנובעת ממחסור של מזון זמין, המגיעה עד 50% בחלקים מאפריקה שמדרום לסהרה ובדרום אסיה. ההשפעות הבריאותיות של תת-תזונה מתחזקות בשל מחלות. אפילו מחלות שקל לטפל בהן כמו שלשול יכולות לגרום למוות.

כאשר יש מספיק מקורות מזון, יכול לעיתים להיווצר מצב של תת-משקל כתוצאה ממחלה נפשית או פיזית. ישנם גורמים רבים לאובדן משקל מופרז או לכך שאדם סובל מתת-משקל. כמה מהגורמים הנפוצים יותר הם:
*עוני
*אנורקסיה נרבוזה
*בולימיה
*סרטן או הטיפול בו
*שחפת
*פעילות יתר של בלוטת התריס
*סוכרת נעורים
*חרדה
*שימוש בסמים במיוחד סמים ממריצים
*מחלת המעי הדלקתי
*בעיות בתפקוד מערכת העיכול
*כאב שיניים
*אימון יתר (סיבולת בספורט)
*איידס / HIV
*תורשה
*בגרות (הגוף אינו מסוגל לייצר מספיק רקמת שומן / שרירים על מנת להתמודד עם הצמיחה לגובה)
* ישנן תרופות שגורמות לאיבוד התיאבון מה שמביא למצב של תת-משקל .

==בעיות==
הבעיה העיקרית עם תת-משקל היא שהוא סימן משני או סימפטום למחלה נסתרת. אובדן משקל בלתי מוסבר דורש אבחון רפואי מקצועי.

תת-משקל עשוי להיות בעצמו גורם למחלה. מערכת החיסון של אנשים הסובלים מתת-משקל קיצוני עלולה להיות חלשה, והם פגיעים יותר לזיהום. לדברי רוברט א. בלאק (Robert E. Black) מבית הספר לרפואה ציבורית של אוניברסיטת ג'ונס הופקינס, "מצב של תת-משקל וחסר בוויטמינים ובמינרלים יכול לגרום לירידה ביעילות מערכת החיסון ומערכות אחרות המהוות את מערכת ההגנה של הגוף, ויש לסווגן כסיבות המקוריות למוות אם הן מלוות במחלות מידבקות הגורמות למוות באופן ישיר." אנשים הסובלים מתת-משקל עקב תת-תזונה נמצאים ברמת סיכון גבוה במיוחד משום שלא רק שסך כל כמות הקלוריות שהם צורכים במזון עלולה להיות בלתי מספקת, אלא גם צריכת חומרים מזינים חיוניים, בייחוד חומצות אמינו נחוצות, וחומרים הנדרשים בכמויות זעירות כדוגמת ויטמינים ומינרלים.

אצל נשים עלול תת-משקל קיצוני לגרום להפסקת הווסת (אמנוריאה) וסיבוך אפשרי במהלך ההריון. תת-משקל עלול גם לגרום לאנמיה ולאובדן שיער הראש.

תת-משקל הוא גורם סיכון מוכח לתופעת דלדול העצם (אוסטאופורוזיס), אפילו אצל אנשים צעירים. לעובדה אחרונה זו יש תוצאות חמורות במיוחד, משום שהאנשים הסובלים ממנה אינם מודעים לסכנה, הם יכולים לחוש שהם כשירים ואפילו יכולים להצטיין בספורט אתגרי. לאחר שמתרחש השבר הספונטני הראשון, הנזק הוא לעיתים קרובות בלתי הפיך.

==עלייה במשקל==
כאשר אדם סובל מתת-משקל קיצוני עד כדי כך שבריאותו נפגעת, קיים לעיתים צורך במאמץ מרוכז לעלות במשקל. הטיפול באדם הסובל מתת-משקל הוא להגדיל את הערך התזונתי של מזונו ובכך להבטיח שסך הקלוריות שאדם אוכל יהיה גדול מסך הקלוריות שהוא שורף לשם ביצוע המטלות היומיות. מקובל גם להוסיף אימון משקולות על מנת להגדיל את מסת השרירים.

==קישורים חיצוניים==
* [http://www.beok.co.il/SelectedArticle.aspx?ArticleID=8080 תת-משקל: זה לא יעלם אם נתעלם] אתר BEOK
* [https://web.archive.org/web/20100624105547/http://www.hashmana.co.il/inner_page_3.asp?articleID=92 תת-משקל] אתר מרכז רפואי לטיפול בהשמנת יתר

==הערות שוליים==

קטגוריה:תזונה
קטגוריה:תסמינים וסימנים כלליים
יצחק פרנקנטל

יצחק שלמה פרנקנטל (נולד ב-27 ביולי 1951) הוא פעיל שלום ישראלי, מייסד חוג ההורים - פורום המשפחות.

== ביוגרפיה ==
יצחק פרנקנטל נולד בבני ברק למשפחה דתית יוצאת גרמניה. אביו, משה יהודה (ליאו) פרנקנטל, היה מחלוצי תעשיית החלב בישראל ובעליה של חברת הגלידות סנוקרסט.

ביולי 1994 נחטף בנו, , שהיה באותה עת חייל בשריון, בעת שלקח טרמפ בצומת ראם, ונרצח על ידי מחבלים של ארגון החמאס.

בעקבות הטרגדיה שפקדה אותו, הקים פרנקנטל את חוג ההורים - פורום המשפחות, המורכב מהורים שכולים ישראלים ופלסטינים, הנפגשים במטרה לקיים דיונים ולקדם את רעיונות השלום והפיוס בין העמים. כמו כן ייסד את מכון אריק, העוסק בקירוב בין ישראלים לפלסטינים ומקדם את הפיוס בין העמים בדרכים חינוכיות.

הוא שימש כמזכ"ל תנועת עוז ושלום - נתיבות שלום וערך את העלון השבועי שלה "שבת שלום". כיום הוא מגיש תוכנית בשם "בקש שלום ורדפהו" ברדיו כל השלום.

בשנת 2001 שודר בערוץ 2 הסרט הדוקומנטרי "צוואת הבן", בבימוי איתן וצלר, אודות פועלו של יצחק פרנקנטל. הסרט שודר גם ברשת ה-BBC.

בשנת 2007 החל להגיש תוכנית שבועית ברדיו כל השלום.

בשנת 2008 יצא לאור ספרו "דור המדבר על הכוונת". בשנת 2011 הזכיר אותו ואת פעילותו נשיא ארצות הברית ברק אובמה במהלך נאומו על המצב במזרח התיכון.

בבחירות לכנסת הארבע עשרה הוצב במקום סמלי ברשימת מפלגת העבודה. בבחירות לכנסת ה-17 היה במקום סמלי ברשימת מרצ ובבחירות לכנסת ה-18 היה במקום סמלי ברשימת התנועה הירוקה-מימד.

באפריל 2016 הותקף בצעקות בעצרת התמיכה בחייל אלאור אזריה, לאחר שהחזיק שלט מחאה בסמוך למקום האירוע.

== קישורים חיצוניים ==
* [http://hagada.org.il/author/יצחק-פרנקנטל/ מאמרים מאת יצחק פרנקנטל] באתר הגדה השמאלית
* 
* 
* 
* 

==הערות שוליים==

קטגוריה:פעילים חברתיים ישראלים
קטגוריה:אבות שכולים: חללי צה"ל
קטגוריה:פעילי מרצ
קטגוריה:פעילי מפלגת העבודה
קטגוריה:פעילי עוז ושלום - נתיבות שלום
קטגוריה:ישראלים שנולדו ב-1951
מקאו אדום-כתפיים

Diopsittaca nobilis

מקאו אדום-כתפיים או ארה נוביליס (שם מדעי: Diopsittaca nobilis) הוא מין של תוכי היחיד בסוג Diopsittaca ובעל שני תת-מינים, Noble ו-Hahn, שניהם תוכים טרופיים קטנים בגודלם (30–40 סנטימטרים לתוכי בוגר). זהו המקאו הקטן ביותר בקבוצת "מקו". למקאו אדום-הכתפיים יכולת קליטת וחיקוי קול טובה. מקורו הידוע בטבע הוא ביערות הגשם של אמריקה הדרומית. על פי אמנת וושינגטון, מקאו אדום-כתפיים הוא בעל חיים מוגן, לכידתו, והסחר בפרטים שנלכדו בטבע הוא בלתי חוקי ונחשב כעבירה חמורה.

== תיאור ==
אורכו של מקאו אדום-כתפיים הוא בין 30 ל-40 סנטימטרים והוא הקטן ביותר מבין מיני המקאו. ראשו גדול ומבנה אסוף, צר יחסית, ומזכיר לולב. אורכו של הזנב מגיע לפעמים לאורך שאר גופו של התוכי. הוא בעל נוצות בינוניות בבהירותן על כל גופו, ונוצות בצבע כחול כהה על קצה ראשו מעל המקור. בבגרותו מופיעות נוצות אדומות על כתפיו המעניקות לו את שמו. עיניו כתומות ופניו לבנות. בנוסף לזאת נוצות הכנפיים המוסתרות הן בצבע ירוק-זית כהה.

== תת-מינים ==
ישנם שני תת-מינים ידועים ומתועדים, ומין מתועד לא ידוע.
* D. n. nobilis Hahn's Macaw
* D. n. cumanensis Noble Macaw
המין שאינו ידוע:
* D. n. longipennis Long-wing Macaw

{| class="wikitable"
| colspan="2" align="center" | הבדלים בין תת-המינים
|-
! Hahn's Diopsittaca nobilis !! Noble Diopsittaca nobilis
|-
| מרכז || מרכז
|-
| מקור עליון כהה ברובו (שחור) || מקור עליון בהיר ברובו (כתום בהיר מאוד)
|-
| נחיריים קרובים מאוד למקור || נחיריים רחוקים מעט מהמקור
|-
| נוצות כתומות מוסתרות ברובן (בוגר) || נוצות כתומות חשופות ברובן (בוגר)
|-
| צפיפות נוצות גבוהה יותר בכנפיים ובעורף || צפיפות נוצות גבוהה יותר בבטן והצוואר
|-
| עיניים כתומות בהירות יותר || עיניים כתומות כהות יותר עד חומות
|}

בניגוד לשם המקובל לתוכי זה, "ארה נוביליס", הוא אינו ארה, וזהו רק שם נפוץ שנתנו לו, מאותה סיבה גם השם "ארה אדומת-כתף" הוא רק כינוי.
התוכי שייך לשבט האריני, שהם בעצם ה"מקאו", והמין של תוכי זה הוא Diopsittaca, ולא Ara.

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:תוכיים
קטגוריה:עופות יחידים בסוגם
קטגוריה:ברזיל: עופות
קטגוריה:עופות יער האמזונאס
קטגוריה:בעלי חיים שתוארו ב-1758
חרוט ארסי

חָרוּט אַרְסִי (שם מדעי: Conus textile, כלומר חרוט הטקסטיל) הוא מין רכיכה ארסית של חלזון ים, ממשפחת החרוטיים. נפוץ בים התיכון, בים סוף, בים הקריבי, באוקיינוס ההודי ובאוקיינוס האטלנטי<ref name=":0"></ref>ממזרח אפריקה ועד להוואי ולפולינזיה הצרפתית.כינויו, Cone Snail<ref name=":0" />.

==תכונותיו==
קונכיית חרוט ארסי
אורכה הטיפוסי של הקונכייה של חרוט ארסי בוגר נע בין 9 ס"מ ל-10 ס"מ. האורך המקסימלי של הקונכייה של מין זה הוא 15 ס"מ. דפוס צבע הצדף של החרוט הארסי דומה לאוטומט התאי חוק 30. שמו המדעי של החרוט מגיע מלטינית: cōnus (חרוט) המתאר את צורת הקונכייה וtextilis (טקסטיל) על שום הדוגמה הצבעונית על הקונכייה.

==אקולוגיה==
<big>מחזור חיים</big>

הנקבה מטילה כמה מאות ביצים בכל הטלה, אשר בוקעות לאחר כ-16 או 18 ימים. לאחר מכן, הזחלים צפים עם הזרם במשך כ-16 יום. אחר כך הם מתיישבים בתחתית האוקיינוס. בשלב זה הוא כ-1.5 מ"מ.

== תזונתו והארס שלו ==
חרוט ארסי הוא מין טורף, ומשתמש במחטים מקרוסקופיים על מנת להזריק קונוטוקסין כדי להרוג את טרפו. החדק, שבקצהו מוחזקת השן הארסית, מסוגל להתארך לכל חלק מקונכייתו של החרוט הארסי. הוא משתמש בהזרקת הארס הקטלני כדי להמית ולשתק את טרפו לפני שהוא בולע אותו<ref name=":0" />.

טיפה אחת מהארס שלהם מספיקה להרוג לא פחות מ-20 בני אדם<ref name=":0" />. לכן, בעל חיים זה מהווה סיכון לכל אדם שלא נקט באמצעי כלשהו על מנת להגן על עורו החשוף, ומספר מקרי מוות יוחסו למין זה.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:חרוטיים
קטגוריה:בעלי חיים באוקיינוס ההודי
קטגוריה:בעלי חיים שתוארו ב-1758
רוברט גרין

רוברט פול גרין (באנגלית: Robert Paul Green; נולד ב-18 בינואר 1980) הוא כדורגלן עבר אנגלי ששיחק בעמדת השוער בנבחרת אנגליה.

==קריירה==
גרין נולד צ'רטסי שבסארי. הוא החל את דרכו בקבוצת הנוער של נוריץ' סיטי, והצטרף לקבוצה הבוגרת בשנת 1996, שם שימש כשוער המחליף במשך 5 עונות, אך כמעט ולא קיבל דקות משחק. בעונת החל לבסס את מעמדו כשוערה הראשון של הקבוצה עם עזיבתו של אנדי מרשל. בעונת היה גרין לאחד משחקני המפתח בזכייתה של נוריץ' באליפות ליגת המשנה האנגלית, אך הקבוצה נשרה מן הפרמייר ליג לאחר עונה אחת בלבד.

באוגוסט 2006, עבר גרין לווסטהאם יונייטד תמורת שני מיליון ליש"ט, וחתם על חוזה לארבע שנים. את בכורתו בקבוצה ערך בהפסד 1–0 לטוטנהאם הוטספר באוקטובר 2006.

ביוני 2012, סיכם גרין על הצטרפותו לקווינס פארק ריינג'רס בהעברה חופשית החל מה-1 ביולי 2012.

ב-6 ביולי 2016 חתם גרין על חוזה לעונה אחת בקבוצת לידס יונייטד. ב-27 באוגוסט 2017 חתם גרין בהאדרספילד טאון.

ב-26 ביולי 2018 חתם גרין על חוזה לעונה אחת בקבוצת צ'לסי.

ב-31 במאי הודיע על פרישה ממשחק פעיל.

==נבחרת אנגליה==
גרין זומן על ידי מאמנה של נבחרת אנגליה סוון-יוראן אריקסון לסגל הלאומי לקראת מונדיאל 2006, אך הוחלף לבסוף בסקוט קרסון בעקבות בקע מפשעתי. לאחר פציעתו של כריס קירקלנד במשחק הידידות נגד נבחרת צרפת, זומן גרין בשנית לסגל הנבחרת על ידי מאמן הנבחרת פאביו קאפלו, במונדיאל 2010 שימש שוער ראשון במשחקה הראשון של אנגליה נגד ארצות הברית אולם בעקבות שער שנגרם מטעות שלו כששמט בעיטה פשוטה של קלינט דמפסי הוא הודח מעמד השוער הראשון במשחקים הבאים של אנגליה לטובת דייוויד ג'יימס.

==קישורים חיצוניים==

==הערות שוליים==

קטגוריה:שוערי כדורגל אנגלים
קטגוריה:כדורגלני נוריץ' סיטי
קטגוריה:כדורגלני וסטהאם יונייטד
קטגוריה:כדורגלני קווינס פארק ריינג'רס
קטגוריה:כדורגלני לידס יונייטד
קטגוריה:כדורגלני האדרספילד טאון
קטגוריה:כדורגלני צ'לסי
קטגוריה:כדורגלני נבחרת אנגליה
קטגוריה:כדורגלנים אנגלים
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:אנגלים שנולדו ב-1980
יחס אנטי-סימטרי

במתמטיקה, יחס אנטי-סימטרי (נקרא גם יחס אנטי-סימטרי חלש או יחס אנטי-סימטרי במובן הרחב) הוא יחס בינארי <math>\mathcal{R}</math>, שעבורו אם <math>a\mathcal{R}b</math> וגם <math>b\mathcal{R}a</math> אזי <math>a=b</math>. כל יחס סדר חלקי (חלש או חזק) הוא אנטי-סימטרי. 

יחס א-סימטרי (או יחס אנטי-סימטרי חזק) הוא יחס שעבורו לא ייתכן כי <math>a\mathcal{R}b</math> וגם <math>b\mathcal{R}a</math>. בפרט, לא ייתכן כי <math>a\mathcal{R}a</math>. יחס א-סימטרי הוא אנטי-סימטרי ואי-רפלקסיבי. 

כל יחס סדר חזק הוא א-סימטרי. יחס הזהות הוא אנטי-סימטרי, אבל אינו א-סימטרי. 

==דוגמאות==
*היחס "עוקב מיידי" (העוקב המיידי של <math>n</math> הוא <math>n+1</math>) על המספרים הטבעיים הוא יחס אסימטרי שאינו טרנזיטיבי, ולכן אינו יחס סדר. "עוקב מיידי או שווה" הוא אנטי-סימטרי ואינו א-סימטרי.
*לכל קבוצה <math>A</math>, היחס <math>\sube</math> על הקבוצה <math>\mathcal{P}(A)</math> הוא אנטי-סימטרי, והיחס <math>\sub</math> הוא א-סימטרי.
*היחס <math>\le</math>, לכל קבוצה של מספרים, הוא אנטי-סימטרי, והיחס <math><</math> הוא אסימטרי.
*לכל יחס אנטי-סימטרי (או א-סימטרי) <math>\mathcal{R}</math>, גם היחס ההופכי <math>\mathcal{R}^{-1}</math> הוא אנטי-סימטרי (או א-סימטרי).

==ראו גם==
*יחס סדר

==קישורים חיצוניים==
*

קטגוריה:יחסים מתמטיים
טנזור אנטי-סימטרי

במתמטיקה, טנזור אנטי-סימטרי הוא טנזור שעבורו החלפת זוג אינדקסים מחליפה את הסימן; לכן מתקיים <math>\ T_{\sigma(\mu_1) ... \sigma (\mu_n)} = \mbox{sign}(\sigma) T_{\mu_1 ... \mu_n} </math> לכל תמורה <math>\ \sigma</math>. מטריצה אנטי-סימטרית היא טנזור אנטי-סימטרי דו-ממדי.

לדוגמה, טנזור לוי-צ'יויטה וטנזור השדה האלקטרומגנטי הם טנזורים אנטי-סימטריים.

==קישורים חיצוניים==
* 

קטגוריה:טנזורים
אושר (סרט)

אושר (באנגלית: Happiness) הוא סרט קומדיה שחורה אמריקאי משנת 1998 שביים טוד סולונדז, שהגדיר את הסרט כ"קומדיה עצובה".

הסרט הוא השני בסרטיו המלאים של סולונדז, אשר בדומה לסרטיו האחרים התקבל ברגשות מעורבים עקב הנושאים בהם הוא עוסק ודרך הצגתם. העלילה מספרת על החיפוש של מעמד הביניים האמריקאי אחרי אושר כפי שהוא בא לידי ביטוי דרך חייהן של 3 אחיות מניו ג'רזי. חייהן של האחיות ושל משפחתן המורחבת ישתנו לבלי הכר במהלך הסרט שבמהלכו מתגלים סודות אפלים. הסרט זכה במספר פרסים וקנה קהל אוהדים רב אך הוא גם זכה להרבה מקטרגים ואף קיבל שריקות בוז במהלך הקרנותיו בפסטיבלים.

בשנת 2009 הוקרן לראשונה הסרט "החיים בזמן מלחמה", אשר מגולל את המשך סיפורן של הדמויות מ"אושר" כעבור כעשור, אולם הן מגולמות על ידי שחקנים אחרים.

==עלילה==
הסרט מציג את חייהן של שלוש אחיות: ג'וי (ג'יין אדמס), אשר עובדת בעבודות מזדמנות תוך כדי חיפוש אחר הגבר שיביא אושר לחייה ומתאהבת במהגר הרוסי ולאד. אחותה טריש, אישה מיושבת הנשואה לביל (דילן בייקר) ולהם שני בנים, והאחות השלישית הלן, סופרת מצליחה אשר מנהלת רומנים קצרים ומחליפה מאהבים לעיתים קרובות. הוריהן של שלוש האחיות חווים בעיות משל עצמם והם מחליטים על פרידה זמנית. דמויות נוספות בסרט הן כריסטינה ואלן (פיליפ סימור הופמן) אשר גרים ברב הקומות שבו גרה הלן. הסרט חושף את עולמם האפל של הדמויות, ואת ההתרחשויות בחייהן שנעשות שלא בפרהסיה. כך למשל עם התפתחות העלילה ביל מתגלה כפדופיל סדרתי, אלן הוא סוטה מין בודד ומנוכר, כריסטינה מתגלה כרוצחת אכזרית וולאד כגנב. סופו של הסרט הוא שהמשפחה המורחבת בה עוסק הסרט מתאחדת במלון דירות והם דנים סביב שולחן במצב אליו נקלעו, תוך שהם מקרינים חזות מאושרת.

==ביקורת==
הדמויות האקסצנטריות והנושאים הקשים של הסרט גרמו לרבים להגדיר את הסרט והבמאי שלו כ"סוטה" ו"חולני". הסיבה העיקרית למחלוקת סביב הסרט היא הצגת דמותו של ביל, האב הפדופיל, בצורה עגולה ורב-ממדית. מצדדי הסרט טוענים כי נקודת המבט היא חדשנית והסרט לא מעודד את הסטיות שהוא מציג, ושקיצוניות הסרט היא חיונית לחשיפת חוליי החברה האמריקאית, בניגוד לסרטים "רכים" יותר שעוסקים בנושא כמו "אמריקן ביוטי". הבמאי עצמו אמר כי הוא הוטרד מכך שאחד מהצופים בסרט טען כי הוא נהנה ממנו.

הסרט היה מועמד לגלובוס הזהב ולפרסים רבים נוספים. הוא זכה בפרס המבקרים בפסטיבל קאן ונחשב לסרט המרכזי של סולונדז. אין ספק כי המחלוקות שהסרט מעורר תרמו לתפוצתו והוא אף הופיע ברשימת "25 הסרטים המסוכנים ביותר" של המגזין פרמייר.

==פרסים==
* 1998 פסטיבל הקולנוע בקאן
* 1999 פרס גלובוס הזהב
* 1998 פרס חבר המבקרים הלאומי
* 1999 פרס אינדפנדנט ספיריט
* 1998 פסטיבל הקולנוע הבינלאומי בסן פאולו
* 1998 פסטיבל הקולנוע הבינלאומי בפורט לודרדייל
* 1998 פסטיבל הסרטים הבינלאומי בטורונטו
* 1999 הפרס הבריטי לקולנוע עצמאי
* 1999 פרס "Chlotrudis Society" לקולנוע עצמאי
* 1999 פסטיבל "Fantasporto"

==קישורים חיצוניים==

* [https://www.kan.org.il/Podcast/item.aspx?pid=10576 "אושר: כל מה שמטריד ודוחה ביצירת מופת אחת"]: פודקאסט להאזנה של תוכנית הרדיו "פסטיבל כאן", בהגשת דני מוג'ה ויונתן גת

==הערות שוליים==

קטגוריה:סרטי קומדיה שחורה אמריקאיים
קטגוריה:סרטי סאטירה
קטגוריה:סרטים באנגלית
קטגוריה:סרטים ברוסית
קטגוריה:סרטי קומדיה אמריקאיים משנת 1998
קטגוריה:סרטי דרמה אמריקאיים משנת 1998
דברים שבלב אינם דברים

בהלכה ובמשפט, דברים שבלב אינם דברים הוא עיקרון הקובע שאין כל תוקף לכוונה שלא בוטאה בפירוש או על ידי מעשה. משמעות הכלל היא שכדי לבצע הליך בעל תוקף משפטי והלכתי, או כדי לסייג הליך כזה תחת תנאי, לא תספיק כוונת האדם ונצרך מעשה מפורש. הכלל תקף בנושאים שונים, בתוכם קניה ומכירה, קידושין, איסורי נדר ונושאים נוספים. את הכלל חידש האמורא רבא בתלמוד במסכת קידושין.

==המקור בגמרא==
בגמרא במסכת קידושין מובא מקרה בו אדם, המתגורר בחו"ל, מכר את נכסיו כשבדעתו לעלות לארץ ישראל אך בשעת המכירה לא ציין זאת, ומאוחר יותר קרה המקרה ונמנע ממנו לעלות וכעת הוא רוצה לבטל את המכירה בטענה שהואיל ומכר את נכסיו תוך הסתמכות על עלייתו, ועלייה זו לא התרחשה מדובר במקח טעות והוא צריך להתבטל. על מקרה זה אמר רבא שהוא "דברים שבלב, ודברים שבלב אינם דברים" - למטרתו בשעת המכירה אין משמעות הלכתית כי "דברים שבלב אינם דברים" והוא לא יכול לדרוש את ביטול המכירה.

==סיבות==
פרשני התלמוד הביאו שתי סיבות אפשריות מדוע דברים שבלב אינם דברים:
*כי איננו יודעים מה היה בליבו, וייתכן שהוא משקר בכך שהוא טוען כי זו הייתה כוונתו ורק כעת הוא התחרט על המעשה.
*גם לו היינו יודעים מה בליבו אין זה משנה, כי דבר שלא בא לידי ביטוי בפועל הוא חסר משמעות.

לשאלה איזו מהסיבות היא נכונה יש משמעות בפועל, כי אם, למשל, במקרה המוזכר למעלה נפנה לשכניו של אותו אדם, ייתכן שהם יעידו שהוא מכר את כל נכסיו כי היה בכוונתו לעלות לארץ ישראל, ואם הסיבה לכך שדברים שבלב חסרי משמעות היא שאנו חושדים כי הוא שיקר - כאן יש לנו הוכחה לכך שהוא לא שיקר ולכן נפסוק במצב זה שהמכירה בטלה, כי הוא לא התכוון למכור. לעומת זאת על פי הסיבה השנייה לעדותם של שכניו מעידים על כוונתו לא תהיה תועלת, כי כוונתו היא חסרת משמעות כל עוד לא באה לידי ביטוי.

==חריגים==
ישנם מצבים שבהם הכלל "דברים שבלב אינם דברים" אינו תקף, ושלושה בולטים מתוכם הם:

* לפי הפסוק , נפסק להלכה שמי שקיבל על עצמו בלב להביא קרבן לבית המקדש, קבלתו תקפה והוא מחויב להביאו.

* "דברים שבלבו ובלב כל אדם" - כאשר כוונת האדם ברורה, לא משתמשים בכלל "דברים שבלב אינם דברים", ומתייחסים לדברים כאילו נאמרו בפירוש.

* הראשונים חלקו מה המשמעות של דברים שבלב במצוות שבין אדם למקום. על מצוות אלו נאמר בגמרא: "רחמנא ליבא בעי" - האל רוצה את ליבו של האדם. כלומר המטרה של המצוות היא לא המעשים החיצוניים אלא שהרגשתו ורצונותיו של האדם יהיו עם אלוהיו. כעת, טוען המאירי, שכיוון שבמצוות שבין אדם למקום המטרה היא הלב, במצוות אלו "דברים שבלב הם דברים" ויש להם משמעות הלכתית מספיקה. לדוגמה נביא את מצוות חמץ: על החמץ נכתב בתורה שיש לסלקו מן הבית, אך מותר לאדם "לבטל" את החמץ, כלומר, האדם יכול להצהיר שבעיניו החמץ שברשותו איבד מערכו ואין הבדל מבחינתו בין החמץ שברשותו לבין עפר הארץ. כעת, מה דינו של אדם שביטל את החמץ בלבו בלבד? על פי המאירי ביטול זה הוא ביטול מספיק, אך על פי הדעה החולקת, האומרת שגם במצוות שבין אדם למקום דברים שבלב אינם דברים, גם ביטול זה הוא חסר משמעות ועל האדם לבטל את החמץ במפורש.

==קישורים חיצוניים==
* (מתוך ספרו של אחיקם קשת "קובץ יסודות וחקירות השלם")
* 
* 

==הערות שוליים==

קטגוריה:משפט עברי: דיני ממונות
קטגוריה:כללים ועקרונות בהלכה
בית הכנסת באפרניי

בית הכנסת באפרניי
בית הכנסת באפרניי שוכן בשדרות בולברד דה לה מוט 11, (boulevard de la Motte) בעיר אפרניי במחוז מארן שבחבל שמפן ארדן הצרפתית. המבנה רשום כמבנה היסטורי מאז מאי 2004.

==קהילה יהודית==

בימי הביניים הייתה בעיר קהילה יהודית חשובה. במרכז העיר עדיין קיים רחוב שמכונה "רחוב היהודים". בטרם מלחמת העולם השנייה הייתה בעיר קהילה יהודית קטנה שהושמדה בשואה. כיום מונה הקהילה כ-12 משפחות ובית הכנסת נמצא בשימוש לעיתים רחוקות. מחוץ לעיר שוכן בית עלמין יהודי שנבנה בשנת 1860. ב-25 בינואר 2009 נמצאו ציורי צלבי קרס על שער בית העלמין.

==בית הכנסת==
בית הכנסת הוקם בשנות 90–1889 בידי האדריכל הנרי קלואה, והוא החליף את בית הכנסת שנוסד ב-1865. המבנה שוקם לאחר שניזוק קשות בהפצצה בשנת 1918 במהלך מלחמת העולם הראשונה. על הגמלון בחזית הנאו-ביזנטי ועל הגמלון בצד הדרומי מותקנים חלונות שושנה, שמופיע בהם מגן דוד. בית הכנסת נחנך בספטמבר 1890.
חלון השושנה של בית הכנסת

==קישורים חיצוניים==

* Dominique Jarrassée: L'âge d'or des synagogues. Éditions Herscher, Paris 1991, 

קטגוריה:צרפת: בתי כנסת
קטגוריה:שמפאן-ארדן: מבנים
בית הכנסת בוויטרי-לה-פרנסואה

בית הכנסת בוויטרי-לה-פרנסואה (בצרפתית: Synagogue de Vitry-le-François) הוא מבנה ששימש בעבר כבית כנסת ששוכן ברחוב רו דו מוטו 7 (rue du Mouton) בעיר ויטרי-לה-פרנסואה במחוז מארן שבחבל גראנד אסט שבצרפת.

==קהילה יהודית==
הקהילה היהודית הקטנה בעיר נוסדה במאה ה-16, כמקום מפלט של תושבי ויטרי-אן-פרטואה (Vitry-en-Perthois) , שנהרס בדליקה. רבי שמחה בן שמואל מוויטרי, שאליו מיוחס מחזור ויטרי, היה תושב העיר שנשרפה. לאחר מלחמת צרפת–פרוסיה נהרו לעיר וסביבותיה פליטים יהודים מאלזס-לורן. ישנו בית עלמין יהודי בעיר, ברחוב rue de la Jouette 6. בית העלמין נעול מחשש למעשי השחתה, (בינואר 2009 צויר צלב קרס על השער) והמפתחות מופקדים בעירייה.

==בית הכנסת==
בית הכנסת הישן נבנה מכספי הקהילה והמדינה בשנות 1883-85 ונהרס בהפצצה גרמנית במלחמת העולם השנייה בשנת 1940. בשנת 1957 הוא נבנה מחדש באותו מיקום, ושימש את הקהילה עד שנת 2007. כיום המבנה משמש לאירועי תרבות. בפברואר 2008 הועמד שלט בחזית שעליו נחרט: "בניין זה, בית כנסת שנבנה בשנת 1957 היווה מקום דת עבור הקהילה היהודית בוויטרי-לה-פרנסואה עד שנת 2007. הוא החליף את בית הכנסת הראשון שנבנה באותו המקום בשנת 1883 ונהרס במהלך מלחמת העולם השנייה. כעת זהו מקום תרבות, חינוך, וזיכרון".

==לקריאה נוספת==
<div style="direction: ltr;">
* Dominique Jarrassé, L'âge d'or des synagogues, Éditions Herscher, Paris, 1991, 173 p. () 
</div>

==קישורים חיצוניים==

==הערות שוליים==

קטגוריה:צרפת: בתי כנסת
קטגוריה:שמפאן-ארדן: מבנים
סטיב מקלארן

סטיבן "סטיב" מקלארן (באנגלית: Stephen "Steve" McClaren; נולד ב-3 במאי 1961) הוא כדורגלן עבר אנגלי ומאמן בהווה.

==קריירה==
===קריירת משחק===
את מרבית הקריירה כשחקן בילה מקלארן בעמדת הקשר בליגות נמוכות באנגליה. בשנת 1979 הצטרף מקלארן לקבוצת האל סיטי לאחר שעזב את בית הספר. הוא שיחק במדי הקבוצה 178 משחקים וכבש שישה עשר שערים בטרם עזב את המועדון בשנת 1985. לאחר עזיבתו שיחק במספר קבוצות, ביניהן דרבי קאונטי ובריסטול סיטי.

===קריירת אימון===
בשנת 1999 היה שותף לזכייתה של מנצ'סטר יונייטד בטרבל כעוזר המאמן של אלכס פרגוסון. בשנת 2001 מונה למאמנה הראשי של מידלסברו, והוביל את המועדון לזכייה היחידה שלו בגביע הפוטבול ליג בעונת .

בינואר 2006 הודיעה ההתאחדות הכדורגל האנגלית כי מקלארן יחליף את סוון-יוראן אריקסון כמאמן נבחרת אנגליה לאחר מונדיאל 2006. מקלארן הדריך את הנבחרת במוקדמות יורו 2008, אך פוטר לאחר שלא הצליח להעפיל עם הנבחרת לטורניר.

בעונת , זכה מקלארן באליפות ליגת העל ההולנדית כמאמן קבוצת טוונטה אנסחדה, לראשונה בתולדות המועדון. לאחר העונה המוצלחת בהולנד מונה מקלארן למאמנה של וולפסבורג הגרמנית, אך לאור הישגיה הנמוכים פוטר מהקבוצה ב-7 בפברואר 2011. לאחר מכן אימן מקלארן בנוטינגהאם פורסט האנגלית ואחר כך חזר לקדנציה שנייה בטוונטה אנסחדה.

ב-1 באוקטובר 2013 מונה מקלארן למאמנה של דרבי קאונטי מליגת המשנה באנגליה, ב-25 במאי 2015 פוטר מתפקידו. ב-10 ביוני 2015 מונה למאמנה של ניוקאסל יונייטד. ב-11 במרץ 2016 פוטר מתפקידו. ב-12 באוקטובר 2016 מונה שוב למאמנה של דרבי קאונטי. ב-12 במרץ 2017 פוטר מתפקידו.

ב-21 באוגוסט 2017 חתם על חוזה במכבי תל אביב בתור יועץ לצוות האימון במועדון. ב-28 בדצמבר 2017 סיים את תפקידו במועדון.

ב--18 במאי 2018 מונה מקלארן למאמן קווינס פארק ריינג'רס מליגת המשנה באנגליה. ב-1 באפריל 2019 פוטר מקלארן מתפקידו לאחר 15 משחקים ללא ניצחון.

==קישורים חיצוניים==

==הערות שוליים==

קטגוריה:קשרי כדורגל אנגלים
קטגוריה:כדורגלנים אנגלים
קטגוריה:כדורגלני דרבי קאונטי
קטגוריה:כדורגלני לינקולן סיטי
קטגוריה:כדורגלני בריסטול סיטי
קטגוריה:מאמני כדורגל אנגלים
קטגוריה:מאמני מידלסברו
קטגוריה:מאמני נבחרת אנגליה בכדורגל
קטגוריה:מאמני טוונטה
קטגוריה:מאמני וולפסבורג
קטגוריה:מאמני נוטינגהאם פורסט
קטגוריה:מאמני דרבי קאונטי
קטגוריה:מאמני ניוקאסל יונייטד
קטגוריה:מאמני קווינס פארק ריינג'רס
קטגוריה:כדורגלני האל סיטי
קטגוריה:אנגלים שנולדו ב-1961
קובץ הערות וביאורים

קובץ הערות וביאורים הוא כתב עת תורני של חסידות חב"ד. הקובץ יוצא לאור מדי שבועיים. בקובץ כותבים בעיקר רבני וחסידי חב"ד בעולם ומתלבנים בו נושאים בתורתו של רבי מנחם מנדל שניאורסון מלובביץ' ונושאים תורניים נוספים.

הקובץ נערך ויוצא לאור על ידי תלמידי ישיבת גדולה אהלי תורה בברוקלין. עורכו הראשי הוא הרב אברהם יצחק ברוך גרליצקי, מרבני הישיבה, ובכל שנה נבחרים שניים או שלושה תלמידים לעורכים.

במתכונתו הראשונית הופיע הקובץ החל מקיץ ה'תשל"ג תחת השם "שו"ת התלמידים - אהלי תורה". באותן שנים הייתה מתכונתו צנועה והוא הופיע כמה פעמים בשנה. תדירות הופעת הקובץ עלתה בתחילת שנת תש"ם, 1979 בעקבות דרשה שנשא הרבי מלובביץ' בשמחת תורה ובה הדגיש את הצורך להוסיף בלימוד התורה במשך כל השנה. כתב העת החל לצאת מדי שבוע החל משבת פרשת בראשית אותה שנה, תחת השם "הערות וביאורים". בשנת ה'תשנ"ג ירדה תדירות ההופעה של הקובץ לאחת לשבועיים.

בין הכותבים הקבועים בקובץ הרבנים חיים רפופורט, שלום דובער לוין, ומיכאל אהרן זליגסון. בעבר כתב גם הרב אהרן חיטריק.

הרב שניאורסון היה מקבל בכל שבוע את הקובץ הראשון שיצא מבית הדפוס ולעיתים היה עונה לשאלות שנשאלו בו. הוא נתן הוראות ביחס לעריכת הקובץ ולצורתו. בשנת ה'תשמ"ו עורר את חסידיו להעיר ולשאול בדברי תורה ובפרט בפירוש רש"י על התורה ולפרסם את הערותיהם בקובץ, והוא יענה על שאלה או שתיים מהן בפומבי, במהלך ההתוועדויות.

==לקריאה נוספת==
* מענדי מישולובין, לוי רייטשיק, ספר היובל - הערות וביאורים, מערכת 'הערות וביאורים' מוסד חינוך אהלי תורה ניו יורק, תש"ע. הספר מכיל את שיחותיו של האדמו"ר ותגובותיו לקובץ, עם מידע על הקובץ ועורכיו.

== קישורים חיצוניים ==
* [http://haoros.com/ אתר הקובץ]

==הערות שוליים==

קטגוריה:ישיבות תומכי תמימים - חב"ד
קטגוריה:ארצות הברית: כתבי עת תורניים
קטגוריה:כתבי עת חב"דיים
חומצה טיטנית

בכימיה, המושג חומצה טיטנית מתייחס לרוב לחומצה טיטינית על-חמצנית, או חומצת טיטניום, אשר נוסחתה הכימית היא H<sub>4</sub>TiO<sub>4</sub>. חומצה טיטנית בצורתה הנפוצה היא אבקת מלח לבנה. החומצה איננה מסיסה במים. כאשר החומצה מגיבה עם בסיס של מתכות אלקליות ואלקליות עפרוריות היא יוצרת יון <math>TiO_{3}^{2-}</math>

==קישורים חיצוניים==

קטגוריה:חומצות
קטגוריה:טיטניום: תרכובות
המשטרה הפדרלית של מקסיקו

המשטרה הפדרלית של מקסיקו (בספרדית: Policía Federal; בראשי תיבות: PF) הידועה יותר בשם משטרת המניעה הפדרלית (Policía Federal Preventiva) הייתה כוח משטרה פדרלי במקסיקו שהוקם ב-1989 עם מיזוגן של מספר סוכנויות משטרה פדרליות:
*משטרת התנועה הפדרלית (Policía Federal de Caminos)
*משטרת הפריסה הפדרלית (Policía Fiscal Federal)
*גדוד 3 במשטרה הצבאית (Tercera brigada de policía militar)
*מרכז המודיעין והביטחון הלאומי של משרד הפנים (Centro de Investigación y Seguridad Nacional)
* יחידת המבצעים המיוחדים (ספרדית: GOPES, Grupo de Operaciones Especiales) שאחראית לחילוץ בני ערובה, לוחמה בסמים ובטרור ומאבק בפשע מאורגן.

המשטרה הפדרלית במקסיקו הייתה כפופה לוועדה הלאומית לביטחון (לשעבר, מזכירות ביטחון הציבור המקסיקנית). על פי הסלנג הספרדי במקסיקו, סוכני סוכנות החקירות הפדרלית ושוטרי המשטרה הפדרלית מכונים "פדראלס" - המרשלים הפדרליים.

ב-1 באוקטובר 2019 המשטרה פורקה בשל שחיתות בכל הדרגים של גוף השיטור שנועד להוות הכוח הלוחם במלחמת הסמים במקסיקו, אך מאז 2007 הפכה המשטרה לגוף מושחת חסר סמכויות במאבק נגד קרטלי הסמים.

==היסטוריה וארגון==
המשטרה הפדרלית במתכונתה המודרנית הוקמה ב-1998 מתוך משטרת המניעה הפדרלית שקדמה לה ונוסדה ב-1989. המשטרה הוקמה בהמלצת נשיא מקסיקו ארנסטו סדיו שכיהן בשנים 1994–2000. מטרת הקמת הארגון הייתה לחדד ולייעל את המאבק בפשיעה הגוברת. עם הזמן גדל תקציב הארגון בד בבד עם הרחבת סמכויותיו. המשטרה הפדרלית הייתה אחראית על משטרת התנועה, נאבקה בפשעי כלכלה שונים והייתה אחראית גם למאבק בהגירה לא חוקית. בנוסף הייתה אחראית המשטרה גם לאבטחת התחבורה במקסיקו, נמלי תעופה ותחנות אוטובוס שונות. חקירת פשעים פדרליים הייתה באחריות סוכנות החקירות הפדרלית של מקסיקו שהפכה למשרד משטרת החקירות המקסיקני.

לאחר בחירתו של אנדרס מנואל לופס אוברדור לתפקיד נשיא מקסיקו, הוא יזם את הקמתו של המשמר הלאומי של מקסיקו. כאשר המשמר החדש נועד לסייע בפתרון המשבר הביטחוני של מקסיקו. ההצעה זכתה לתמיכת הקונגרס בפברואר 2019 והגוף החדש הוקם כשלרשותו 60,000 חיילים. הגוף החל לפעול ב-30 ביוני 2019. באוקטובר 2019 הוחלט כי יפורקו כלל כוחות המשטרה הפדרלית.

==גלריה==
<gallery mode=packed heights="100px">
קובץ:Policía Federal - Division antidrogas.jpg|סמל החטיבה למלחמה בסמים של המשטרה הפדרלית.
קובץ:Día del Policía Federal.jpg|שוטרים פדרליים.
</gallery>

==ראו גם==
*התובע הכללי המקסיקני
*סוכנות החקירות הפדרלית (מקסיקו)
*מזכירות ביטחון הציבור המקסיקנית
*המשטרה הפדרלית המיניסטריאלית

==קישורים חיצוניים==

* 

* [https://web.archive.org/web/20070306204208/http://www.ssp.gob.mx/ האתר הרשמי של מזכירות ביטחון הציבור המקסיקנית]
* 

==הערות שוליים==

קטגוריה:מקסיקו: צבא וביטחון
קטגוריה:ארגוני מאבק בסמים
קטגוריה:משטרות פדרליות
סחלב הגליל

סחלב הגליל (שם מדעי: Orchis galilaea) הוא מין של סחלב שנתגלה לראשונה בגליל, ומכאן שמו. סחלב הגליל צומח מאזור דרום טורקיה ועד ארץ ישראל. הפרחים גדלים על עמודי פריחה צפופים. אורך עמוד התפרחת 30–70 ס"מ. צבע הפרחים משתנה – ירקרק או לבן קרם או ורוד סגול, לעיתים עם נקודות או כתמים סגולים במרכז השפית. צורת השפית מזכירה דמות אדם, בעלת ארבע אונות צרות, עם שן קטנה במרכז. 

סחלב הגליל פורח בחודשים פברואר עד אפריל. המין נפוץ יחסית בגליל העליון ובכרמל, וגדל גם בסוריה ובלבנון. 

לסחלב הגליל פקעת חד-שנתית, אשר אוגרת מזון בשנה אחת ומתפרקת לספק מזון לנצר בשנה הבאה. 

מנגנון ההאבקה של סחלב הגליל נחקר על ידי הבוטנאי אמוץ דפני. סחלב הגליל אינו מתגמל את מאביקיו, אלא משתמש במנגנון של האבקת רמייה על ידי חקיינות מינית (sexual mimicry). הפרחים מואבקים על ידי זכרי דבורים מהמין הליקטית השוליים (Lasioglossum marginatum). זכרי הדבורים נמשכים אל ריח הפרחים, שככל הנראה מחקה את ריח פרומון המין של הנקבות.

== קישורים חיצוניים ==

==הערות שוליים==

<gallery widths="150px" heights="150px" perrow="3">
תמונה:Orchis_galilaea3.JPG|סחלב הגליל לבן – יער ירושלים 
תמונה:Orchis_galilaea2.JPG|סחלב הגליל ירוק – יער ירושלים 
תמונה:Orchis_galilaea1.JPG|סחלב הגליל ירקרק עם קצות אונות סגולות – יער ירושלים
</gallery>

קטגוריה:צמחים שתוארו ב-1923
קטגוריה:טקסונים שתוארו בידי רודולף שלכטר
קטגוריה:ערכי טבע מוגנים בישראל: צמחים
גליל
קטגוריה:פרחים בצבע קרם בארץ ישראל
קטגוריה:פרחים לבנים בארץ ישראל
קטגוריה:פרחים ורודים בארץ ישראל
קטגוריה:ארץ ישראל: סחלביים
קרום רירי

קרום רירי (או רקמה רירית, ובקיצור: רירית; בלטינית: Tunica mucosa ובקיצור Mucosa, מוקוזה) הוא רקמה דקה וורודה המצפה חללים ומשטחים באיברים שונים בגופם של היונקים, דוגמת איברי מערכות העיכול, הנשימה, הרבייה והשתן. הקרום הרירי מפריש ריר.

==הרכב, תפקיד ותפקוד==
הרירית עשירה בכלי דם ומורכבת משכבה חיצונית של תאי אפיתל, בתוכה נמצאות בלוטות הריר, ושכבה פנימית המכילה שכבות של רקמת חיבור ושרירים. הרירית מצפה את שטח הפנים הפנימי של איברים שונים בגוף. כמו כן היא המשכה של רקמת עור הגוף באזור שסביב פתחים אל החוץ כמו עיניים, נחיריים, עפעפיים, שפתיים, פנים שטחי הפה והאף, פנים האזניים, פתחי איברי המין ופי הטבעת. הרירית מגנה על הגוף מנזקיהם של מבנים אנטיגניים דוגמת מיקרואורגניזמים פתוגניים, שחודרים לגוף דרך אזור שיש בו רירית, הרירית מזהה אותם ומנתבת אותם אל מחוץ לגוף. בכך, הרירית מהווה גורם מרכזי במערכת החיסון, ונחקרו דרכים לשיפור מערכת ההגנה שבתוך הרירית באמצעות חיידקים פרוביוטיים. 

הרירית מצפה את העין, העפעפיים, חלל הפה, חללי וגתות האף, דרכי הנשימה (ריאות), מערכת העיכול, מערכת הרבייה (נרתיק, רחם ופין) ודרכי מערכת השתן (שלפוחית השתן).

עם הריריות השונות נמנות:

==מחלות==
כאשר חום הגוף עולה, הרקמה הרירית מתחילה בהפרשת יתר של ריר, המתבטאת בהפרשה של ליחה עודפת, שגלויה בעיקר בדרכי הנשימה. התרחבות כלי הדם המזינים את הרקמה הרירית, מתרחשת בגלל חום הגוף המרוכז באופן טבעי בחלק העליון של הגוף. התרחבות זו מגבירה זרימת נוזלים מכלי הדם אל הרירית, והם הופכים, בעזרת החום הרב, לליחה סמיכה וצמיגה המצטברת בחלק העליון של מערכת הנשימה (פה, אף ו-וושט) וגורמת לחסימות. חלק גדול ממחלות הילדים הנפוצות בעידן המודרני דוגמת דלקות אוזניים ובעיות נשימה, מאופיין בהפרשת יתר של הרירית. באוזן, נחסמת על ידי הליחה צינורית המובילה מהאוזן התיכונה אל הפה והאוזן התיכונה הופכת לחלל אטום שבו מתפתחים חיידקים ונגיפים. במערכת הנשימה, התנפחות הרירית גורמת להיצרות דרכי הנשימה, וכן, הליחה המצטברת בריריות דרכי הנשימה גורמת להתפתחות דלקות.

מחלות בקרום ריריר יכולים לגרום לתסמונת איבוד חלבונים אנטרופטי.

==קישורים חיצוניים==

* 

==הערות שוליים==

קטגוריה:היסטולוגיה
קטגוריה:אנטומיה
בן-סחלב צריפי

בן-סחלב צריפי (שם מדעי: Anacamptis pyramidalis) הוא המין בסוג בן-סחלב הנפוץ ממערב אירופה, באזור הים התיכון, ומזרחה עד איראן.
== מאפיינים ==
זהו המין היחיד בסוג בן סחלב הצומח בארץ ישראל. הוא גדל על מגוון קרקעות בחבל הים-תיכוני, ופורח יחסית מאוחר לסחלבים - בחודשים אפריל-מאי. נפוץ למדי.

הפרח גדל בארץ ישראל מהרי יהודה ועד לחרמון.

התפרחת שיבולת חרוטית צפופה רבת-פרחים (20–50) הדומה לפירמידה ומכאן שמו הלטיני. מואבק על ידי פרפרים ועשים, הבאים למוץ צוף מתוך הדורבן. תצפיות בהאבקת בן-סחלב נעשו בידי צ'ארלס דרווין במאה ה-19. במחקריו התברר שלפרח יש צוף בתוך הדרבן, בניגוד לרוב הסחלבים האחרים שהם חסרי צוף. דומה מעט לסחלב שלוש השיניים בכך שגם לו שפית המחולקת לשלוש אונות. בארץ ישראל נמצאו הכלאות שלו ושל סחלב שלוש השיניים – מקרה יחיד של הכלאה בין שני סוגים שונים של סחלבים.

== קישורים חיצוניים ==

* [https://anenet110.wordpress.com/tag/%D7%91%D7%9F-%D7%A1%D7%97%D7%9C%D7%91/ בן-סחלב צריפי], בבלוג של עננת

קטגוריה:ערכי טבע מוגנים בישראל: צמחים
קטגוריה:סחלביים
קטגוריה:פרחים ורודים בארץ ישראל
קטגוריה:ארץ ישראל: סחלביים
דבורנית צהובה

דבורנית צהובה (שם מדעי: Ophrys lutea) היא גאופיט בעל פקעת ממשפחת הסחלביים. מופיעה בכל החבל ההררי הים תיכוני. בארץ ישראל צומח תת-המין Ophrys lutea galilaea הצומח רק בארץ, בסוריה ובלבנון. 

על השפית שרטוט חום דמוי אגרטל עם צוואר דק, מוקף בשוליים קרחים ירוקים-צהובים. אורך עמוד התפרחת 7-30 ס"מ, מספר הפרחים 2-12. הפרח חסר דורבן.

זמן הפריחה הוא מפברואר עד אפריל. 

דבורנית צהובה יוצרת בני כלאיים עם דבורנית דינסמור.
==קישורים חיצוניים==

קטגוריה:דבורניות
קטגוריה:ארץ ישראל: דבורניות
קטגוריה:ערכי טבע מוגנים בישראל: צמחים
קטגוריה:פרחים צהובים בארץ ישראל